
SOOYAAL NOLOLEED 


AUN Abwaan Axmed Mahdi Aadan oo loo garan ogaa Axmed Gindhish wuxuu ahaa 
maansoruug, waayo arag iyo nabad goobe uu magaciisu gudbanaa bogolleydii 19aad. Kolka 
laga yimaado abwaan Cabdulle Faarax Cadow (Cabdulle Guure) oo isagu ahaa la loodi 
waagii looga haray suugaanta dabayaagadii garnigii 18aad iyo horraantii garnigii 19aad, 
wuxuu Axmed Gindhish ahaa suugaanyahankii soo labeeyey ee ugu magaca durugsanaa 
dhulkii Ceelbuur, Ximan, Ceelgaab teer iyo Gallaadi. 


Axmed Gindhish wazaa la qiyaasaa inuu dhashay 1810ki wazaa se hubanti loo hayaa 
geeridiisu inay ahayd 1897ki sida ay hubiyaan badi sooyaal haya-yaalku. Haybta wuxuu ahaa 
Murusade wuxuuna kasoo jeeday goys gayiga kaga tilmaannaa dhagan, hoggaan iyo diin. 
Waxa uu la walaal ahaa waligii laga duco began jiray tuftiisuna ka sheegganeyd Ceelbuur ee 
loo yagiin Cabdi Mahdi Aadan (Cabdi Shariif). Axmed Gindhish waxa uu saddex fac la 
agallo ahaa gabarna uu ka gabay abtiyaashii Marreexaan oo Ceelgaab fadhiyey. 

Ka sokow inuu gayiga haatan loo yagaan Gobollada Dhexe uu ka ahaa hoggaamiye laga talo 
gaato iyo nabad raadiye u ergan isu dumidda Soomaalida waza uu misana Axmed Gindhish 
reerkiisa Murusade u ahaa hoggaamiye dhagameed la milgeeyo iyo abwaan eraygiisa la 
dhowro. 


Ka gadaal geeridiisi, wazaa xilkii hoggaan dhagan iyo tol isku heyn ka dhaxlay wiilkiisi 
Sheekh Cabdikariin Axmed Gindhish (1880-1950). Sheikh Cabdikariin ayaa horraantii 
bogolleydii 20aad ahaa hoggaamiye dhagameed laga maamuuso gayiga Ceelbuur iyo guud 
ahaan Gobollada Dhexe. 


Gabi suugaantii laga guntay abwaan Axmed Gindhish ayaa nogotay mid cidlo ku qubatay oo 
aan lagu sameyn ururin, kaydin iyo dhigaal togan oo lagaga gungaar, tiiyoo ay dayaca iyo 
hilmaanka kala sinneyd suugaantii bartamaha iyo koofurta Soomaaliya oo la oran karo in ay 
badi dabeyshatay ka gadaal markii ay eersatay daneyn la'aanta dadkeedii iyo gacan 


bidixeyntii dowladihii soo maray dalka gaar ahaan middii kacaanka oo ku sifowday 
degaameynta iyo reereynta olo-olihii dib u ururinta suugaanta Soomaaliyeed. 


SUUGAANTII AXMED GINDHISH 


GABAYGII: JAHANAMO KA AADAAN 


Tagtadii hore waza ay dadku lahaan jireen cibaarooyin badi suulay oo warin mooyee aan 
marag lagu arki kareyn samankan, waxaa gabbal u dunkaasi ka mid ahaa af ku-leebnimadii 
iyo ishaartii ay gaarka u lahaan jireen wadaadada kutubba gaadka ah iyo abwaannada maanso 
ruugyada ahi. 

Waxaa la wariyaa in xilli lagu hilaadiyo 1850ki nin booli cun ahaa oo geel gaadnimo kaga 
astoobay Ceelgaab tan iyo Gallaadi uu kaxeystay hal fir iyo summad leh oo Marreexaan kaga 
wada marag ahaa in uu lahaa caana nuuggoodi Axmed Mahdi Aadan (Axmed Gindhish). In 
geel la gaadaahi ugub ma aysan ahayn balse in loo dhowaado summad caano nuug iyo 
sameyn culimo ayaa ahayd lama arkaan laga anfariiro. 


Carriga wixii caagil joogay ayaa ku baxay booli cunkii bal inuu sarriigto oo uu soo celiyo 
hashii Axmed Gindhish, si waliba oo loogu galliimay, ergo ugu baryo fariisatay, nabadna 

wax looga doonay, wazaa kolna ninkii lagaga caal waayey soo celinta hashii Axmed 

Gindhish iyo u ceeb garinta tolweynihii uu inanka iyo inan la-yaalkaba u ahaa ee Marreexaan. 


Berigii xigay ayey gar iyo geed kulmeen reerkii uu booli cunku ka dhashay iyo reerkii 
abtiyaalka u ahaa Axmed Gindhish gabadhana uu ka gabay. Geedka iyo golaha waa loo 
dhammaa geesahana wazaa ka daagayey fardihii uu raggu watay, wakaa goobta wax ka 
fadhiyey ninkii boolida gaaday, ergada filgay, eedduna ay dusha ka saarreyd. 


Ged walba oo garta iyo hadalka loo rogo ninkii ayaa ka gar gaadasho diiday garcadaalihii isu 
yimid. Kol haddii uu gudhiisu xigto dhow ahaa oo aan gacan loo gaadi karin, kol haddii uu 
Gindhish isna ahaa inan la-yaal abti loo yahay oo aan la samirsiin kareyn, dugeydii ayaa 
dhanna u geddin waayeen gartii loo madlanaa goynteeda. 

Kol haddii ay talo caddaatay waxa ay odayadii ugu dambeyn arrin ku gooyeen ku tufidda 
carrabka Axmed Gindhish waza ayna ku yiraahdeen: "Kuu weynay hashii lagaa gaaday, in 
aan isku le'anana waan ka bagnay, caano nuugna waad tahay, nin culimo ahna waad tahay, 
carrabkaagana waan ku tufnay ee ninka Asmeey oo burhaantaada la tiigso". 


Marba haddii arrin isaga loo daayey waza uu Axmed Gindhish iska taagay geedkii loo 
dhammaa waza uuna mariyey gabaygan ku astoobay mid ka mid ah suugaan inkaareedkii 
durba loo agblay ee ay Soomaalidu la dhakafaartay, waza uuna yiri: 


Afar iyo tobanka bogolka, bisinnadii ahaayow 
Axad iyo isniin iyo, talaadadi lagu ekeeyaay 
Arbaciyo khamiis, sumacyadii uur ku jirayow 


Awal iyo aakhir, ama ururshe Yaasiin ahow 
Ancaamkii isna, meel haddii lagu abbaarow 
Haddaan ahay abka culimo, nimay wada ishaareen 

Asaan ahay nimaan af-naganeyn, eraygiisa dabadii 
Haddii anan abaadsheyn, naagaha ajnabigaa 
Haddii anan ka aalleyn, ragna soo aloogmiddii! 


Haddii anan ilwaadeyn, ashahaadku waa beri 
Ninka aano iga galay, ama ani i saraaroow 
Awrta iyo aarankaba, ninkii iga awryaadow 
Intaan axadi soo gelin, idam alle laguu ooy 


Duunyadaada kii ugu itaal roon, agaskaaga laga yeel 
Aakhiro kolkaad aaddana, jahanamo ka aadaan 


1 Arbush, dagaal 

Maalinta la joogaahi waxay ahayd Sebdi, raggu wuxuu dhabannada la wada gabsaday gabay 
inkaareedka la wada dhowrayey burhaantiisa. In yar dabadeed, bidhaan fog ayaa laga arkay 
siigo soo bulbul leh "war waa col, col baa na soo galay" ayaa lagu wada gayliyey. 


Ninkii gaaday hashii Axmed Gindish oo aan markii horeba ka degin faraskiisa ayaa durba la 
booday jarihii faraska waza uuna gummaati u aaday colka la maleeyey ee soo siigo iyo bus 
kicinaya, haddii la eegay waaba col dhab ah iyo dab-wadaag la dhowrayey gulufkooda. 


Hootadi horeba waxa ay fallaarti ay colku soo ganeen wadnaha kala baxday ninkii isku 
gingimay colka horayna booli cunka u ahaa, colkii gulufka ahaa oo mooday in loo diyaar 
garoobay ayaa raadkoodii ku laabtay iyaga o0 aan waxba hubsanin ayayna gaddoomeen. 
Raacdo dabadeed, waxaa la hubsaday in ay fogaadeen colkii duullanka ahaa, raggu hadduu is 
eegay isna tiriyey halka nin ee ay ka dabeyshatay ruuxdi wuxuu nogday ninkii uu inkaaray 
Axmed Gindhish ee boolida ku heystay hashiisi. 

Gabbalkii oo aan waaga dhicin ayaa wazaa sida la sheego isi soo taagay rati uu ninku lahaa 
xoolihiisana uu ugu jeclaa oo sida la sheego ku magnaa aroor, ratigii ayaana looga dhigay 

agas iyo dug oo halkii ayaa lagu bireeyey. Habeenkaa oo ay sii baxeysay Sebdi wazaa ninkii 
la dhigay iilka oo dunida kumu uusan gaarin Axad, duunyo neefkii uu u jeclaana waxaa looga 
dhigay duug, sidii uu ugu inkaaray Axmed Gindhish. 


Intaan axadi soo gelin, idam alle laguu ooy 
Duunyadaada kii ugu itaal roon, agaskaaga laga yeel 


kol haddii uu degdeg u haleelay eraygii iyo inkaarkii Axmed Gindhish wazaa daarta dambe 
ee aakhirana loo rajeeyey rarankii naareed ee uu Gindhish ku inkaaray, naartii laga magangeli 
jiray Ilaahey. 


Aakhiro kolkaad aaddana, jahanamo ka aadaan 


Waxaa waayadaa gayiga hadal gaaday gabaygii inkaarta ahaa ee durba samada laga agbalay 
iyo burhaanta asmadii abwaan Axmed Gindhish oo ay carrabkiisa ku tufeen abtiyaashii. 

GABAYGII: MAANDHOOYINOW HEE 


Ka gadaal dirirtii Boodboode-Arille oo lagu hilaadiyo 1780ki, Sida la wariyo waza ay 
gabiilka Cayr heleen bogol sano oo nabad ah oo aano mooyee aysan dhexdooda is argoofin. 
Haddaba Hilaadda 1880ki, nin Murusade ahaa ase caano nuug iyo inan la-yaal intaba u ahaa 
jilibka Habar-aji ee Cayr ayaa waxaa waran loo ilay oofka ku jaray reer Ayaanle Cayr. 

Kol haddii loo gogol dhigtay waxaa sida la wariyo reer Ayaanle ka soo yeeray xifaalo tiri 
"Waraabe mooyee aadane indhaha ma aynaan saarin". Arrinkaa oo ay dafiraad kaga 
dhigayeen miisidda magta ninkii Murusade. 


Habar-aji waxa ay tashi dabadeed kolkooda nafta dhaafiyeen nin sooyaal haya-yaalka gaar ay 
magaciisa ku sheegaan Ina-Sangooyo oo Marreexaan ahaa ase caano nuug iyo inan la-yaalba 

u ahaa reer Ayaanle, kolkii loo soo geed fariistay waza ay Habar-aji markoodi ku kalaameen 

xifaalo tiri "Dawaco mooyee gofba ma aynaan gur jarin". Taasi oo ay warcelin kaga dhigeen 

xifaaladii hore kuna dafireen magta ninkii Marreexaan. 

Waa dab uu Iblays afuufayo'e, reer Ayaanle waxa ay hal galab birta ku boobeen sagaal wiil 
oo gooruhu ka guluc leeyihiin kuwaa oo carraabinayey Lo'adii Habar-aji. Dhulka wixii dad 
joogay ayaa la anfariiray eelka dhacay, horay looma-arag ayeyna ku nogotay cirroolihii 
carriga ka talin jiray. 


Wixii la raadiyaba, dawo ayaa la waayey waxaana ugu dambeynti la doonay Axmed Mahdi 
Aadan (Axmed Gindhish) oo berigaa ahaa oday laga talo beegto iyo abwaan carriga ka 
sheegganaa, kol hadduu gudhiisu xigtonimo iyo waayo aragnimo kulansaday ayuu geedkii 
yimid waxaana gogoshii looga guntay erayadan dab daminta iyo digniintaba lahaa, wuxuuna 
yiri: 


Xalay baan babay 
Misna waan babay 
Gogoshaan ka baxay 

Dhulkaan meel ka beertay 
Samadaan kor u beegay 
Wax baa iiga bidhaamay 


Waa balaayiyo khayr 
Beder bay ku jireen 
Waana is buubsanayeen 


Mid baa soo badi doonta 
Barbarkaas iyo bidixda 
Yaa baldhaarkeedu ahaa 


Kolba waa beladiiye 
Sharteedii in la baajo 
Ilaahey mawga baryaa 
Oo maw baahantihiin? 

Waza uu bidhaamiyey in ay balaayo soo fool leedahay oo ay colaadi rimantahay, horay 
wazaa looga wada marag ahaa inuu Axmed Gindhish yahay kuhaanlow aan burhaan yarayn 
00 beri sii horreysay oo lagu hilaadiyo 1864ki ayey ahayd kolkii sida la sheego ay butaacday 
burhaantii uu ishaaray ee ku jirtay gabaygiisii gudbanaa ase aan dib loo helin ee Golawley. 
Tuducyadii Galawley ee xilligaa laga guntay Axmed Gindhish ayuu ku ishaaray in ceel 
macaan laga heli doono Galhareeri oo aan xilligaa kahor la degin, wuxuuna yiri: 


Galhareeri ceel laga goday, oo godo ka riimeyso 
Oo maalku gaawyaha fadhiyo, yaa galawfgu ii sheegay 


Haddii Galhareeri la goday ayaa la sheegaa in laga helay ceel macaan oo ay kolkii dambe 


magaaladu ka asaasantay, sida waayeelka laga wariyo waxa ay ishaartiisu ahayd mid aan la 
dhayalsan, hubanti se waa Eebbe mooyee in aysan cid kale timaadada ka war heyn. 

Kol haddii uu Cayr uga digay balaayo soo fool leh, iyagu talo waa ay ka diideen oo "Maya" 
ayaa la yiri, labadii reer ee Ayaanle iyo Habar-aji midna mag baa laga waayey midna inay ka 
samraan sagaalkoodi wiil. 


Nin geedki fadhiyey ase aanan ayihiisa sooyaal goobka ku helin, sida muugata se Ayaanle 
ahaa ayaa laga sheegay: "Godobta saddex baa ka talin karta, nin waa Maxamed Oaylshe oo 
Habar-aji ah oo sagaal goora madoobe ayaa ka magan kamana samri karo lana siin maayo, 
ninna waa aniga oo haddii aan bixiyo sagaal bogol oo halaad sagaal bogol baa gaajo iiga 
bagtineysa, ninna waa Cawaale Afrax Yabaal oo yabadhaalo ah isaguna in ay tolku isku 
ba'aan ayuu rabaa oo wax iyaga la egi ay ka soo haraan" 


Cawaale Afrax Yabaal ayaa gartii ka maansooday, waza uu farta dangiyey boogtii tuhun ee 
ahayd inuu labada jilib isku jebinayo, wazaa isna waagaas laga guntay inuu yiri: 


Allow saymo soo doogtay 
Sacabbo laguma dadi karo 

Ilaahow sagaalkii ninna 
Subax lama idlayn karo 
Sed yar oo la kala gaatiyo 
Calaw-samir ma la arkaa! 


Gari alle ayey tagaan'e galabkaas dhanna waa ay diidday, col la isku soo dumi doono iyo 
warmo la is dari doono ayey filashadu ahayd. 


Axmed Gindhish oo aan xigtadiisa ka guusan ayaa markale suugaan butaacay oo waza uu 
mariyey gabaygii caanka baxay ee MAANDHOOYINOW HEE, waza uu Cayr u tusaaleeyey 
halisaha ku xeeran, kol ay tahay Miniliggii 2baad oo gulufkiisu uu Harar soo kabiixayey iyo 
xabashi oo duullankeeda la filayey iyo kol ay tahay Keenadiid oo berigaa Hobyo degay 
aabina loogu taag waayey. Kolba dhan ayuu Cayr ka tusiyey hardankii jiray iyo hoyaad 
waagii dunida ka taagnaa, waza uu uga digay in ay is dooxaan iyaga oo col kale hareeraha ka 
xigo waza uuna mariyey gabaygan hoos ku xusan: 

Minankiina haddaad nin u heshaanba, adu un heerteene? 
Haddaad bogol halaad haamisaan?, adun ham siiseene 
Haruubkaad dhanteen, waxaa ekayd inad hambeysaane 


Sagaalkii nimee hogobka tiil, waa Hiraab go'aye 
Haad uma ekeyn, wiilashii halabta dheeraaye 
Sidii Haramcas yaad wada cunteen, hororadiiniiye 


Ninkii lagu hiloobaba, naftaad hirig ka siiseene 
Hadhow yaa Mareeg waxa la dhigan, haanan jiirsmahe 
Maandhooyinow hee, naftaan haayiddeed' go ine 


? Goyn, dil 
3 Laxaw 


4 ajasheeda 

Halna ma ogodiin oo indhahaad ka hambabaawdiine 
Handabab yaad u taalliin, dhaayaha hal ugama jeeddaane 
Sidii hamajul-hamaj yaad dab shidan, hamag tiraahdaane 


Horseed waxaw ahaa, faranjigii mowdku ku hinlaaye” 
Amxaaruu wuxuu hanti lahaa, haadda gabalkeede 
Maandhooyinow hee, naftaan haayiddeed go'ine 


War geeri hadduu hulkumo, ee karkuba hoos u dami waayo 
Wuxuu ku hakadaa, waa tagoog hilifš ku yaallaaye 
"Hoo" baa u dhaxasha, wixii wax lagu hagaajaaye 


Xaggaa Adari” gaal hoor leh, yaa hoday islaankiiye 


5 habboonaa 


5 Duug, agas 

Haarweyn dariigadii kasoo didday, waa lasoo huwaye 
Maandhooyinow hee, naftaan haayiddeed go'ine 


Hobyo Keenadiid baa degay, oon laga haruufeyne 
Haweenkiisi bay ula mid yihiin, Hiirajiroo idil'e 
Daarood Hawiyuu wuxuu rabaa, inuu hug siiyaaye 


Harti iyo Hintire wuxuu rabaa, inuu hoggaanshaaye 
Hiishooda meeshaa ka kaca, nimanku waa halise 
Waa laysku haararahayaa, oo waxbaan naloo harine 


7 Harar 

"Maya" ayaa la yiri mar kale. Habar-aji guluf mooyee gaabsi laga waay oo nin u taliyey ayaa 
laga sheegay "wax aad u aaydaan ubadkiinnu se eedo miyaan idiinku taliyaa mise wax aad 
eeddaan ubadkiinnu se u aayo?" Tan dambe ayeyna doorteen. 


Reer Ayaanle iyaga sagaal bogol oo halaad soo sooci diide, dirir ayaa la isu la tegey waxaana 
sooyaal warisku tabiyaa in gulufkaas dambe ay ku naf waayeen saddex bogol oo rag ah, 
arligana wazaa gubtay dhiig aan horteed iyo dabadeed toona daadan ase iskii u istaagay dibna 
loogu aayey eraya suugaaneedkii uu Axmed Gindhish kaga digayey timaadada. 

GEERAARKII: DARMAAN 


Bogolleydii 19aad iyo wizi loo soo gaaray bartamihi middii 20aad wazaa dhagan gobeedka 
Soomaalida dhextaal u ahaa xarragada fardaha. Ka sokow colaadda iyo baratanka waxa ay 
farduhu xarrago-fuul u ahaan jireen nin doorka sheeggan iyo ugaasyada loogu caano shubo 
dhagan xajinta. Dhulka loo gaaro Ceelbuur iyo hareerihiisa oo ah dhul cadduun ah oo uu 
Febbe ku galladay ilo maaxda iyo biya-baxo harraad moog ah ayaa ahaa dhul ku wanaagsan 
dhagashada fardaha oo haatanba uu gabal baagi ku sii yahay. 

Ka sokow Suugaanta fardaha waxaa misna Ceelbuur uu gayiga Soomaalida dheeraa tiraabtii 
laga guntay banbaxyadii farda fuulka iyo baratannadii hiddo ka gaarka ahaa ee soo jireenka 
ka ahaa dhulkaas. 


Kol lagu hilaadiyo bartamihi bogolleydii 19aad ayaa la wariyaa in Axmed Mahdi Aadan 
(Axmed Gindhish) uu beri u galliimay ugaaskii Murusade oo uu ka doonayey faras bayaxow 
ahaa oo carriga kaga tilmaannaa xarrago iyo orod labadaba. 

Kol haddii sida la sheego, in muddo ah laga joogo codsigiisi ayuu Axmed Gindhish wax 
warcelin ah ka waayey ugaaskii Murusade, dhowrid ayuu ku raagay iyo in wixii dhankiisa u 
soo dhagaagaba uu moodo faraskii uu ka sugayey ugaaska. Wax raaga rag kuma sama'e 
samirkiisii ayaa gabaabsiyey, waza uu kolkaasi dambe abwaan Gindhish mariyey geeraar uu 
fartiin ahaan ugu dirayey ugaaska, waza uuna suugaan ku talmaamay astaamihii faraska iyo 
arrimihii uu kaga aalli waayey. 


Geeraarkii Axmed Gindhish oo intaan ka dheeraa ayaan ka helay: 


Dhexyarow ugaasoow 
Dhagsaalow darmaankii 
Aan kaa dhowrahayey 


Tilmaantiisa dhabtaa 
Kol dhammeyn kari maayee 

Bal aan dhool ka iftiinsho 


Ama waa Xamar dhiig ah 
Ama waa calas dheehan 
Ama waa maydal dhoor leh 
Ama waa ashkir dhaadan 
Ama waa bulla dhuux ah 


Dheereeyow midabkiisu 
Ma dhar gaaliya baa 
Dhud? haddii lagu weecsho 
Ma doolaal la dhuftaa 
Dhir hadduu ku yimaado 


8 Jeedal, suun 

Ma libaax dhacay baa 
Hadduu dhiillo dareemo 
Ma fiin dhowrad ah baa 


Haddii jeedal dhibbaano 
Ma gaal dhiidhiyey baa 
Orodka uu dhakabyeeyo 
Ma baraar dhergay baa 


Afartuu dhulka saaray 
Dhagsuhuu uga gaaday 
Ma dab buu ku dhuftaa 
Mise waa u dhaweeyey 


Sida la wariyo, ugaaskii Murusade ayaa kolkii uu dhuuxay geeraarka waxa uu Axmed 
Gindhish u soo hadiyeeyey una soo jaro-hoggaanshay faraskii uu ku taamayey. 

Kol haddii uu gudhiisu waa Axmed Gindhish'e ahaa maanso ruug iyo nabad goobe la xurmad 
dhowro waxa uu gobannimo hantiyey faraskii uu hankiisu raacay. 

